[{"text_idx": "#000003", "text": "La Esperanta Vikipedio instruas, ke Giacomo Leopardi estas unu el la plej gravaj verkistoj de la itala literaturo, sed apenau\u0306 konata eksterlande. Tio povas s\u0302ang\u0302ig\u0302i, c\u0302ar danke al Nicolino Rossi ni havas nun elstaran eldonon de la Kantoj de Leopardi."}, {"text_idx": "#000004", "text": "Sed kial ni legu la versojn de iu italo, kiu mortis iam en la 19a jarcento? En la genio de Leopardi jam kus\u0302as la burg\u0302ono de lia tragedio. Li profundig\u0302is en sciencoj, sorbis lingvojn, voris librojn \u2013 kaj ruinigis siajn okulojn, c\u0302ar c\u0302io okazis c\u0302e kandela lumo. Liaj pensoj celis al senlimeco, sed li estis kvazau\u0306 kaptita en la limoj de sia ne tro sana korpo, de la province politikaj baroj kaj rigidaj pensmanieroj. Ni au\u0306du la voc\u0302on de Leopardi mem. Jen la kanto La infinito:"}, {"text_idx": "#000006", "text": "Nicolino Rossi konstatas, ke Leopardi c\u0302iam rakontis sin mem. Leopardi tamen ne universaligas siajn proprajn spertojn, sed \u201cLa pensoj, la sentoj, la kormovoj de Leopardi s\u0302ajnas, ekde la origino, universalaj. La alvokiteco sin nepre identigi kun la homa naturo, c\u0302i inklino, kiu estas samtempe kaj malfelic\u0302o kaj eco, estas en la poeto instinkta estmaniero kunnaskita, spontana, naturega...\u201d"}, {"text_idx": "#000007", "text": "La libron komencas skiza kronologio pri la viveventoj kaj la verkaro de Leopardi. Rossi muntas la biografion el citaj\u0302oj de leteroj kaj similaj samtempaj fontoj. Tiamaniere Rossi sukcese povas montri la ligon inter la verko kaj vivo de Leopardi."}, {"text_idx": "#000008", "text": "C\u0302iu el la kantoj havas krome etan enkondukon, kiu klarigas kiam Leopardi verkis g\u0302in, kaj kian pozicion g\u0302i havas en la verkaro de Leopardi. Krome ankau\u0306 estas helpo por plene kompreni kaj aprezi la foje densajn tekstojn de Leopardi."}, {"text_idx": "#000009", "text": "Espereble Vikipedio baldau\u0306 devos s\u0302ang\u0302i la frazon pri la relativa nekonateco de Leopardi ekster Italio."}]